open-index/open-wikipedia-markdown huggingface dataset:
The Day He Arrives

***The Day He Arrives*** (; lit. *In the direction of Bukchon* utawi *Bukchon-bound*) inggih punika filem sandhiwara saking Koréa Kidul ingkang kadamel taun 2011. Filem punika dipunsutradarani Hong Sang-soo, dhedhasar skénario anggitanipun piyambak. Ingkang maragani filem punika antawisipun Yoo Jun-sang, Kim Sang-joong, Song Seon-mi, lan Kim Bo-kyung Filem punika, kaping pisan dipun-giyaraken surya 19 Mèi 2011 nalika adicara Un Certain Regard ing pahargyan Festival Film Cannes ke ke-64 taun 2011. Rikala pambabaran ing Koréa Kidul, filem punika kasil ngrawuhaken antawisipun 45,223 pamirsa, lan ngempalaken arta dumugi 

## Lelampahan 
Seong-jun késah dhumateng Seoul saperlu pinanggih kaliyan rencang raket ingkang manggèn wonten caketipun Bukchon (North Village; ), Jongno District. Awit saking réncangipun mboten nampi tilpun, Seong-jun mlampah-mlampah ing saindhengipun Bukchon lan nuwèni satunggalipun paraga wanita ingkang naté tepang. Piyambakipun kekalih sami wicantenan sawatawis wekdal. Piyambakipun ngetawisaken jagrakipun pindha Insa-dong lan ngunjuk makgeolli (anggur beras) piyambakan. Sawenèh murid filem ing méja sanèsipun nyuwun supados nyawiji, sesarengan sutradara rencangipun Seong-jun. Salajengipun, piyambakipun ngunjuk lan késah dhumateng griyanipun tilas pacanganipun.

Boten patosa cetha punika dinten napa, punapa dinten sanès, Seong-jun taksih klinteran ing Bukchon. Piyambakipun manggihi juru paraga wau malih. Kekalih punika sami wicantenan sawatawis wekdal. Lan pungkasanipun piyambakipun saget pinanggih rencangipun ingkang dipunpadosi saweg tumuju ing Novèl kaliyan satunggalipun profésor. Ingkang gadhah bar mèmper pasuryanipun kaliyan tilas pacanganipun Seong-jun. Piyambakipun mungelaken piano wonten bar mriku.

Sepisan malih, punika dinten napa utawi dinten candhakipun, utawi dinten sanès, Seong-jun késah dhumateng kapustakan ing Jeongdok sesarengan réncangipun lan nyebataken bilih papan panggènan punika dados sèksi nalika piyambakipun nyaketi satunggalipun wanita. Salajengipun, piyambakipun kekalih sami ngunjuk sesarengan tilas juru paraga ingkang gadhah bisnis ing Vietnam. Profesor wanita ingkang sami kala wingi inggih nyawiji lan sesarengan tumuju bar *Soseol* ("Novèl"). Seong-jun mendem lan ngambungi juraganipun bar.

Seong-jun bokmenawi sampun nelasaken sawenèh dinten ing Seoul sesarengan rencangipun, utawi punika sadrema dinten kapisan ing mriku. Piyambakipun bokmenawi pados kawruh saking patemon kaliyan tilas pacanganipun, utawi bokmenawi pinanggihan kaliyan wanita ingkang kaliyan piyambakipun, ingkang kapisan. Kadosta dinten punika, kagemipun Seong mboten wonten "dinten punika" ing wekdalipun. Seong-jun ugi mboten saget sélak ngadhepi "dinten punika" kagunganipun.

## Ingkang maragani 
* Yoo Jun-sang
* Kim Sang-joong
* Song Seon-mi
* Kim Bo-kyung
* Kim Eui-seong
* Park Soo-min
* Go Hyun-jung
* Gi Ju-bong
* Baek Jong-hak
* Baik Hyun-jhin
* Ahn Jae-hong
* Bae Yoo-ram
* Jeong Ji-hyeong

## Ugi pirsani 
* List of black-and-white films produced since 1970

## Rujukan 
## Pranala njawi 
*  
* *The Day He Arrives*  at The Cinema Guild
*
The Invitation (filem 2015)

***The Invitation*** inggih punika filem *thriller* saking Amérikah Sarékat ingkang kadamel taun 2015. Filem punika dipunsutradarani Karyn Kusama, dhedhasar skénario anggitanipun Phil Hay lan Matt Manfredi. Ingkang maragani filem punika antawisipun Logan Marshall-Green, Tammy Blanchard, Michiel Huisman, lan Emayatzy Corinealdi. *The Invitation* dipun-giyaraken kaping pisan surya 13 Maret 2015, nalika pahargyan SXSW. Filem punika dipunbabar winatesan ing surya 8 April 2016 lan didum lumantar video on demand déning Drafthouse Films.

## Ingkang maragani 
* Logan Marshall-Green-Will
* Tammy Blanchard-Eden
* Michiel Huisman-David
* Emayatzy Corinealdi-Kira
* Lindsay Burdge-Sadie
* Jordi Vilasuso-Miguel
* Mike Doyle-Tommy
* Jay Larson-Ben
* John Carroll Lynch-Pruitt
* Karl Yune-Choi
* Toby Huss-Dr. Joseph
* Michelle Krusiec-Gina
* Marieh Delfino-Claire

## Latar wingking 
Ing wulan Mèi 2012 kawartosaken bilih Luke Wilson, Zachary Quinto, Topher Grace, lan Johnny Galecki wiwitanipun katetepaken badhé maragani filem punika, sesarengan kaliyan Karyn Kusama ingkang ngayahi jejibahan minangka sutradara, dhedhasar skénario anggitanipun Phill Hay lan Matt Manfredi, wondéné XYZ Films badhé ndamel filem punika sesarengan Martha Griffin, Manfredi dan Hay. nanging ing wulan Juli 2014 dipunpratélakaken bilih pandamelan filem punika wonten éwah-éwahan, inggih punika Logan Marshall-Green, Michiel Huisman, Emayatzy Corinealdi, Lindsay Burdge, John Carroll Lynch badhé maragani filem punika, kanthi juru damel Gamechanger Films.

Filem punika dipun-giyaraken kaping pisan nalika adicara South by Southwest tanggal surya 13 Maret 2015. Boten dangu salajengipun dipunwartosaken bilih Drafthouse Films sampun numbas hak pangeduman filem punika. Salajengipun, filem pikantuk pangormatan dipun-giyaraken ing pahargyan London Film Festival surya 9 Oktober 2015. *The Invitation* dipunbabar winatesan ing surya 8 April 2016 ugi dipundum lumantar video on demand.

## Rujukan 
## Pranala njawi 
* 
*
The Proposal (filem)

***The Proposal*** inggih punika filem sandhiwara kumedhi romantis saking Amérikah Sarékat ingkang kadamel ing taun 2009. Filem punika dipunsutradarani Anne Fletcher, dhedhasar skénario anggitanipun Pete Chiarelli. Ingkang maragani filem punika antawisipun Sandra Bullock lan Ryan Reynolds.. *The Proposal* dipunbabar surya 18 Juni 2009 ing Inggris Raya lan surya 19 Juni ing Amérika Lèr, déning Touchstone Pictures.

## Lelampahan 
Filem punika nyariyosaken babagan Margaret Tate (Sandra Bullock) ingkang nyambut damel ngayahi jejibahan minangka pangarsanipun juru besut ing kongsi juru babar buku. Sedaya andhahanipun, kalebet juru bantunipun, Andrew Paxton (Ryan Reynolds), mboten sami remen dhumateng piyambakipun. Margaret kepara mecat salah satunggalipun juru besut tabon, Bob Spaulding (Aasif Mandvi) amargi mboten saget ngrawuhaken panyerat ingkang namanipun Frank wonten adicara televisi Oprah Winfrey. Sasampunipun piyambakipun mangertos bilih badhé dipunwangsulaken dhumateng Kanada, piyambakipun meksa supados Andrew ndhaup. Nalika pamaréntah ndhedhes, Mr. Gilbertson (Denis O'Hare) maringi pirsa punapa akibatipun manawi nglampahi dhaup éthok-éthok. Andrew pungkasanipun nampi rancangan punika, kanthi srana nyuwun dipunangkat dados juru besut lan nyuwun ugi supados babon naskahipun dipunbabar. Piyambakipun ugi nyuwun supados Margaret matur kanthi saé dhumateng tiyang sepuh lan sagung kulawargi ing Sitka, Alaska. Lajeng kekalihipun bidhal dhumateng Alaska. Lan Margaret saèstu kagèt lan mboten pracaya, manawi kasunyatanipun Paxton punika saking kulawargi ingkang sugih mblegedhu.

## Ingkang maragani 
* Sandra Bullock
* Ryan Reynolds
* Malin Akerman
* Mary Steenburgen
* Craig T. Nelson
* Betty White
* Oscar Nuñez
* Aasif Mandvi

## Pranala njawi 
* 
* 
* 
* 
* 
* 

## Rujukan
Unforgettable (filem 2017)

***Unforgettable*** punika filem thriller saking Amérikah Sarékat ingkang kadamel taun 2017. Filem punika dipunsutradarani Denise Di Novi, dhedhasar skénario anggitanipun Christina Hodson lan David Leslie Johnson, ingkang nyariyosaken babagan sesambetan antawisipun Tessa Connover kaliyan tilas sémahipun, David, ingkang sampun mboten saged dipundandani malih. Ingkang maragani filem punika antawisipun Katherine Heigl, Rosario Dawson, Geoff Stults, Isabella Rice, lan Cheryl Ladd. Pandamelan filem punika kawiwitan surya 17 Agustus 2015 ing Los Angeles. *Unforgettable* punika filem kaping pisan ingkang dipunsutradarani Di Novi. Filem punika dipunbabar kanggé sagung pamirsa ing surya 21 April 2017 déning Warner Bros.

## Latar wingking 
Ing surya 9 Januari 2014 dipunwartosaken bilih Warner Bros. sampun ngaturi Amma Asante supados sumadyo nyutradarani filem *Unforgettable*, Denise Di Novi badhé ngayahi jejibahan minangka juru damel sesarengan Alison Greenspan, sawatawis Christina Hodson nganggit skénario. Ing surya 2 Desember2014, Kate Hudson lan Kerry Washington nyawiji ing filem punika, kadhapuk minangka juru paraga baku, ngengingi satunggalipun tiyang jaler ingkang dipunancem déning tilas sémahipun. Ing 22 Juni 2015, sasampunipun sutradara Asante, paraga wanita Hudson lan Washington medal saking proyek punika, dipunpratélakaken bilih juru damel badhé dipunayahi déning Di Novi ingkang ngrangkep minangka sutradara. Ugi kawartosaken bilih David Leslie Johnson ugi mbiyantu minangka panganggit skénario sesaringan kaliyan Hodson. Ing surya 12 Agustus 2015, Katherine Heigl mratélakaken sumadya nyengkuyung filem punika kanthi maragani minangka Tessa Connover. Ing dinten ingkang sami, Rosario Dawson ugi katetepaken minangka sémah énggalipun Julia Banks. Ing surya 21 Agustus 2015, sawenèh juru paraga sanèsipun ugi dipunwartosaken nyawiji, antawisipun Geoff Stults minangka David, Isabella Rice minangka Lily, Cheryl Ladd minangka ibu Connover. Simon Kassianides, Whitney Cummings, lan Robert Wisdom. Ravi D. Mehta lan Emanuel Michael kacathet ndhèrèk lelabet minangka juru damel filem punika, kasengkuyung déning para punggawa kreatif antawisipun sinematografer Caleb Deschanel, Nelson Coates, Frédéric Thoraval, lan Marian Toy.

## Ingkang maragani 
* Katherine Heigl-Tessa Connover
* Rosario Dawson-Julia Banks
* Simon Kassianides
* Whitney Cummings
* Robert Wisdom

## Rujukan 
## Pranala njawi 
*
Darkest Hour (filem)

***Darkest Hour*** inggih punika filem perang-sujarah saking Inggris ingkang kadamel taun 2017. Filem punika dipunsutradarani Joe Wright, dhedhasar skénario anggitanipun Anthony McCarten. Para juru paraga ingkang dipunracaya maragani filem punika antawisipun Gary Oldman, Ben Mendelsohn, lan John Hurt. *Darkest Hour* katetepaken badhé dipunbabar ing surya 24 November 2017 déning Focus Features.

## Plot 
Winston Churchill ngadhepi satunggalipun kawontenan ingkang saèstu ruwet, inggih punika gempuran saking tentaranipun Adolf Hitler ing pramula Perang Donya II.

## Latar wingking 
Ing surya 5 Fèbruari 2015 wonten pawartos bilih Working Title Films sampun numbas hak pangriptan saking skénario kanggé filem *Darkest Hour*, saking *The Theory of Everything* anggitanipun Anthony McCarten ingkang nyariyosaken babagan Winston Churchill ing dinten pramula Perang Donya II. Ing surya 19 Maret 2016, kalaporaken bilih Joe Wright sampun katetepaken badhé ngayahi jejibahan minangka sutradara filem wau. Ing surya 14 April 2016, Gary Oldman mratélakaken sumadya badhé ndhèrèk nyengkuyung filem kanthi maragani minangka Churchill. Salajengipun, surya 6 September 2016, wonten pawartos bilih Focus Features badhé mbabar filem punika kanggé sagung pamirsa ing Amérikah Sarékat surya 24 Novèmber 2017, kanthi ngrawuhaken John Hurt, Ben Mendelsohn, Kristin Scott Thomas, lan Lily James ingkang ugi ndhèrèk maragani. Ing sulan punika ugi, Dario Marianelli mratélakaken badhé ngecakaken pranata musik kanggé filem. Swetawis ing surya 8 Novèmber 2016, Stephen Dillane mlebet pungkasan ingkang ugi badhé maragani.

## Ingkang maragani 
* Gary Oldman-Winston Churchill
* Ben Mendelsohn-King George VI
* John Hurt-Neville Chamberlain
* Kristin Scott Thomas-Clementine Churchill
* Lily James-Elizabeth Nel
* Stephen Dillane

## Rujukan 
## Pranala njawi 
*
Atmo Tan Sidik

**Drs. Atmo Tan Sidik** (lair ing Kabupatèn Brebes, Jawa Tengah) inggih punika salah satunggalipun budayawan saking Indonésia. Namanipun misuwur lumantar pamikiranipun ingkang dipunpratélakaken miyos seminar, wawan rembag, lan kaserat ing sawenèh buku ingkang sampun kababar. Atmo Tan Sidik kalebet salah satunggalipun bayawan ingkang nampi bebungah saking Mantri Pendhidhikan lan Kabudayan Republik Indonesia lan pikantuk jejuluk Maestro Palestantun lan Pangembang Warisan Budaya, taun 2014.

## Latar wingking 
Atmo Tan Sidik lair ing Kabupatèn Brebes, Jawa Tengah. Miwiti pedamelanipun minangka lurah Pakijangan, Kacamatan Bulakamba, Kabupatèn Brebes, taun 1989. Sasampunipun, Atmo katampi minangka pegawé nagari sipil (PNS) ing Kabupatèn Brebes dumugi nglenggahi kalungguhan minangka Kepala Pérangan Humas lan Protokol. Kajawi giyat salebetipun organisasi, Atmo ugi nyerat sapérang artikel ing ariwarta mliginipun ngengingi filsafat Jawa, seni-budaya. Salah satunggalipun buku anggitanipun ingkang nampi pangalembana saking Mantri Dalam Negeri Gamawan Fauzi lan Gubernur Jawa Tengah Ganjar Pranowo inggih punika asesirah *Dikendangi Wong Edan Aja Njoget*, ngandhut pitedah ngadhepi tantangan jaman. Taun 2009, sesareangan Joshua Igho, Atmo ngedegaken Akademi Kebudayaan Tegal (AKT) lan mbabar buku *Kesan Pergaulan Bersama Adi Winarso*. Salajengipun ngawontenaken nasional kebangsaan kanthi ngrawuhaken narasumber Mayor Jendral Saurip Kadi. Taun 2014, Atmo nampi pangaji saking Mantri Pendhidhikan lan Kabudayan Republik Indonesia lan pikantuk jejuluk Maestro Palestantun lan Pangembang Warisan Budaya sesarengan kaliyan sawenèh tokoh antawisipun Bondan Nusantara (kethoprak), Dimas Pramuka Atmaji (beksak tradhisional Jawa Timur), Heri Hendrayana Harris utawi Gol A Gong (sastra), Merdeka Gedoan (sandhiwara, beksan, lan musik), Murti Bunanta (sastra), Sorimangaraja Sitanggang (budaya Batak), Tanto Mendut (budaya; Komunitas Gunung), Tengku Nasaruddin Said Efendi (seni-budaya Melayu), lan Tuti Soenardi (kuliner tradhisional nusantara).

## Ugi pirsani 
* Kota Tegal
* Kabupatèn Brebes
* Joshua Igho

## Rujukan
2/12

**2/12** bisa ateges:
* 2 Dhésèmber (notasi tanggal wulan-dina）
* 12 Fèbruari (notasi tanggal dina-wulan）
Èlegi

**Èlegi** inggih punika antyabasa jamak ing kasusastran ingkang ngemu teges cakepan ingkang ngandhut tangisan lan béla sungkawa awit sampun kicalan tiyang kinasih. Nanging tembung punika mboten mligi kanggé prakawis raja pati. Pangginaan tembung "èlegi" salebetipun cakepan utawi lagu ugi saget nggambaraken raos kicalan, prakawis punapa kemawon. Kados ingkang saget dipunpirsani wonten salah satunggalipun lagu anggitanipun Ebiet G. Ade sesirah *Elegi Esok Pagi*. Amargi nerangaken tetangisan lan kanelangsan, èlegi ugi mlebet minangka salah satunggalipun golongan geguritan modhèren; inggih punika geguritan èlegi. Geguritan punika saget ngemu teges minangka geguritan énggal ingkang ngandhut kaprihatinan, kanelangsan, lan kasengsaran. Obyèk ingkang dipuntrangaken salebetipun geguritan èlegi adatipun sedaya lelampahan pait ingkang naté dipunlampahi, utawi saget ugi awujud raos getun awit saking samukawis ingkang naté dumados. Kajawi punika, èlegi ugi saget kaginaaken minangka mbombong-mbongi tiyang sanès ingkang saweg nandang kasengsaran. Geguritan èlegi punika sajatosipun sampun lair awit jaman kasusastran Yunani lan Romawi. Rikala samanten, sedaya geguritan ingkang suraosipun ngandhut prakawis katresnan, payudan, lan raja pati dipunlebetaken wonten geguritan èlegi. Lajeng awit abad kaping-16, antyabasa geguritan èlegi dipuntrapaken kanggé geguritan tetangisan, kasengsaran, raja pati, lan lelayon.

## Ugi pirsani 
* Ode
* Hymne
* Aubade
* Serenade

## Rujukan
Broken (filem 2014)

***Broken*** (; lit. "Hovering Blade" utawi "Roving Edge") punika filem thriller saking Koréa Kidul ingkang kadamel taun 2014. Filem punika dipunsutradarani Lee Jeong-ho, dhedhasar skénario anggitanipun piyambak, dipunangkat saking novèl anggitanipun Keigo Higashino ingkang dipunbabar taun 2004 kanthi sesirah , nyariyosaken ngengingi satunggalipun bapa (Jung Jae-young) ingkang dados buronan sasampunipun piyambakipun madosi kalih tiyang ingkang kedah tanggel jawab awit sampun ngrudapeksa lan mejahi putrinipun.. *Broken* dipunbabar ing surya 10 April 2014 déning CJ Entertainment. Filem punika pakaryan kaping tiga saking Koréa Kidul ingkang dipunangkat saking novèl, sasampunipun *White Night* (2009) lan *Perfect Number* (2012).

## Lampahan 
Satunggalipun randha kang asma Lee Sang-hyeon nglampahi gesang rahayu kaliyan putrinipun ingkang taksih 15 taun, Su-jin. Nanging satunggalipun dinten piyambakipun dipunrudapeksa lan dipunpejahi, mayitipun pinanggih gemlethak ing padusan umum. Sang-hyeon mboten kiyat ngadhepi kasunyatan pejahipun kang putri. Kanthi awrat piyambakipun nyobi éwah salebetipun kadukan. Pandhedhesan tumrap pejahipun kang putri dipun-cakaken kanthi alon, ndadosaken Lee Sang mboten saget tentrem, lajeng piyambakipun nataki prakawis punika piyambakan. Sang-hyeon nampi pesen tanpa asma ngengingi katrangan tiyang ingkang sampun tumindak, kalebet alamat ingkang saget dipun-ginakaken madosi bukti èlèktronik ingkang tumindak kriminal punika.

## Ingkang maragani 
* Jung Jae-young-Lee Sang-hyeon
* Lee Sung-min-Jang Eok-gwan 
* Seo Jun-young-Park Hyeon-soo
* Lee Soo-bin-Lee Su-jin
* Lee Joo-seung-Jo Doo-sik 
* Choi Sang-wook-Kim Min-ki 
* Kim Ji-hyeok-Kim Cheol-yong 
* Kim Hong-pa-Team leader Goo 
* Kim Dae-myung-Yang Tae-seop 
* Jung Suk-yong-Min-ki's father 
* Park Myeong-shin-Min-ki's mother
* Kim Hyun-Cheol-yong's mother 
* Jo Yeon-ho-Cheol-yong's father 
* Kim Seon-hwa-Mi-jin's mother 
* Oh Jung-se-Voice on the radio (cameo)

## *Box office* 
Rikala kababar, filem *Broken* mlebet urutan kaping kalih ing box office Koréa Kidul, sasampunipun *Captain America: The Winter Soldier*. Filem punika kasil ngrawuhaken 458,000 pamirsa lan ngempalaken arta ₩3.71 miliar (US$3,56 yuta) saking 592 papan panggiyaran ing dinten kapisan.

## Rujukan 
## Pranala njawi 
*  
*  
*  
* 
* 
*
Keting

**Keting** ya iku jeneng umum tumrapé sawenèh iwak banyu tawa kang kagolong ing marga *Mystus*, (suku Bagridae, bangsa Siluriformes). Jeneng lokal liyané tumrap iwak iki antarané *keting, kating, lundhu, luthok, lélé jèngki, ndaringan, sengat, senggiringan, ririgi, kelibere* lan sapituruté gumantung saka panggon lan spésièsé.

Klumpukan jinis iwak saka marga *Mystus* manéka warna, saka ukuran cilik nganti sedheng.

## Spesies 
Jinis-jinisé ing antarané::

## Rujukan
Manuk tuhu

**Manuk tuhu** (*Eudynamis scolopacea*) ya iku spésiès manuk saka kulawarga Cuculidae, saka génus Eudynamis. Manuk iki mangan woh-wohan *ringin* lan gegremet.

## Ciri-ciri 
Manuk tuhu duwé ukuran kang gedhé. Dawané 39–46&nbsp;cm lan boboté 190-327 gram. Manuk lanang diarani manuk tuhu wuluné ireng semu biru, matané abang tuwa lan sikilé klawu.
Déné, manuk wadon kang aran manuk kulik wuluné warna soklat garis-garis, mligi ing endhasé.

## Distribusi lan habitat 
Manuk tuhu manggon ing alas. Sumebar ing Asia saka India, Bangladesh, Sri Lanka nganti Cina lan Asia kidul-wétan.
## Prilaku 
Manuk tuhu kalebu kéwan parasit, ya iku nitipaké endhogé marang susuh manuk liya, kaya ta susuh gagak, srigunting, kepodhang lan manuk liyané Manuk tuhu lan kulik ora angrem. Endhog lan sawisé netes dimong déning manuk kang ketitipan. Manuk kulik ngendhog ing susuh manuk liya kang wis ana endhogé, lan sabanjuré diangremi bebarengan.

## Wangsalan 
Ing basa jawa ana wangsalan kang uniné *kulik priya priyagung anjani putra, Tuhu é man wong anom wedi kangé lan.*
Kulik priya: manuk tuhu
Anjani putra: Anoman
## Rujukan
Pacing

**Pacing** ya iku tuwuhan obat kang kalebu empon-empon utawa (Zingiberaceae).
## Jeneng lokal 
Ing Jawa karan pacing, tepung tawar, poncang-pancing, lan bunto, ing Sumatera karan tabar-tabar, kelacim, setawar, tawar-tawar, tebu tawar, tubu-tubu, sitawar, tawa-tawa, lan totar. Ing Sulawesi, diarani lingkuwas, lincuas, palai batang, tampung tawara, galoba utan utawau tepu tepung, déné wong Maluku ngarani muri-muri, tebe pusa, tehu lopu, uga-uga lan tehe tepu..

File:Costus speciosus (1).jpg
File:Costus speciosus (4).jpg
File:Costus speciosus (7).jpg 
File:Costus speciosus (9).jpg 
Image:Flower I IMG 9605.jpg
Image:Flower & leaves I IMG 9608.jpg
Image:Costus_speciosus_Guadeloupe.JPG
Image:Starr_030807-0069_Costus_speciosus.jpg

## Rujukan
The Fox Family

***The Fox Family*** inggih punika filem sandhiwara musik kumedhi saking Kérea Kidul ingkang kadamel taun 2006. Filem punika dipunsutradarani Lee Hyung-gon, dhedhasar skénario anggitanipun Jeon Hyeon-jin lan Park Eun-ah. Ingkang maragani filem punika antawisipun Joo Hyun, Park Jun-gyu, Ha Jung-woo, Park Si-yeon, lan Ko Joo-yeon. *The Fox Family* dipunbabar ing surya 27 Sèptèmber 2006 déning MK Pictures. Sasampunipun dipunbabar, filem ingkang ragatipun ngancik ₩3.5 miliar (), punika kasil ngempalaken arta .

## Ingkang maragani 
* Joo Hyun 
* Park Jun-gyu 
* Ha Jung-woo
* Park Si-yeon
* Ko Joo-yeon 
* Sunwoo Yong-nyeo 
* Park Chul-min 
* Woo Hyeon 
* Yoon Hyeon-sook 
* Wang Ji-hye 
* Kang Yu-mi 
* Kim Hee-ra 
* Byun Joo-yeon 
* Byun Shin-ho 
* Lee Bong-kyu
* Hong Gyung-yeon

## Pambabaran 
*The Fox Family* dipunbabar kanthi sesarengan ing gedhong-gedhong biyoskup Koréa Kidul ing surya 27 Sèptèmber 2006, lan ing pungkasan panggiyaran kasil mlebet urutan kaping pitu *box office* lan dipunrawuhi déning pamirsa kathahipun 9,025 tiyang. Filem punika, gunggung pamirsa ingkang mirsani, saking Koréa Kidul, dumugi 202,990 tiyang, Ing wulan Agustus 2007, *The Fox Family* dipungiyaraken wonten pahargyan Jecheon International Music & Film Festival ingkang kaping tiga.

## Rujukan 
## Pranala njawi 
*  
* 
* 
*
Hanny Herlina

**Hanny Herlina** () inggih punika salah satunggalipun seniman saking Indonesia. Namanipun sampun misuwur lumantar sapérang pakaryanipun awujud pranata beksan ingkang dipunpéntasaken ing panggung pagelaran, wonten Indonesia utawi manca nagari. Awit saking kaprigelanipun, Hanny Herlina kalebet salah satunggalipun seniman ingkang nampi bebungah ardhana hibah seni saking Yayasan Kelola.

## Latar wingking 
Hanny Herlina lair ing Jakarta, 1 Désèmber 1976. Sinau beksan Sunda awit taksih yuswa 6 taun ing Studio Jogèd Ekayana. Saperlu nambah kaprigelanipun babagan beksan, Hanny ndhèrèk program pertukaran pelajar ing Mount Erin High School, Australia. Sasampunipun rampung ing taun 1997, piyambakipun nerasaken ing pawiyatan luhur Institut Kesenian Jakarta (IKJ) mundhut Jurusan Seni Jogèd. Sapérang gladhèn naté dipunlampahi antawisipun kaliyan Min Tanaka (Body Weateher), Astad Daboo (Khatak lan Khatali) ingkang ditindakaken déning Yeyasan Kelola ing Surakarta (2003), beksan Zapin Melayu déning Tom Ibnur di IKJ, lan Combines Indian Khatak Movement with Fast and Farious Contempory Dance déning Akram Khan ingkang ditindakaken déning Kedutaan Ageng Inggris lan IKJ. Wondéne èlmu beksan topèng lan beksan Jawi katampi saking Mimi Rasinah (alm), Wangi Indriya (Indramayu), I Made Sidja (Bona, Bali), Kartini (Losari) lan Retno Maruti (Jakarta).

Wonten adicara Showcase Indonesian Dance Festival 1999, sesarengan Aldri lan Ita Wijayanti, Hanny Herlina méntasaken pakaryan *Mba-bu* ing IKJ. Taun 2000, piyambakipun ngrawuhi Yogya, Jambi, Padang, lan Medan saperlu nggelar pakaryanipun Deddy Luthan sesirah *Abad*. Tahun punika ugi, piyambakipun ngripta beksan *Impian* lan *Curent*. Taun 2001, piyambakipun ngripta pakaryan *Niti* ingkang dipunpéntasaken wonten adicara Pekan Karya Jogèd dan Musik ing Gedung Kesenian Jakarta lan Graha Bhakti Budaya Taman Ismail Marzuki, ambal warsanipun Taman Ismail Marzuki. Taun 2002, pakaryanipun, *Bangun* kapéntasaken ing Teater Utan Kayu, *Kepak Sayap Putih* kapéntasaken wonten adicara Temu Pranata Beksa Wanita ing Teater Besar STSI Surakarta. Minangka pranata beksa, Hanny Herlina naté sayuk karya kaliyan Min Tanaka (Jepang), Chen Shi Zhen (USA), Retno Maruti, Sardono W. Kusumo, Deddy Luthan, Arcadius Sentot Sudiharto, Mugiyono Kasido, lan Yudi A. Tadjudin (sutradara Teater Garasi).

## Pakaryan 
* Impian (2000)
* Curent (2000)
* Niti (2001)
* Bangun (2002)
* Kepak Sayap Putih (2002)
* Bangun (2003)
* Saat Menutup saat Membuka (2003)
* There/Inside (2005)
* Saloka (2007)
* Sinjang (2008)
* Can You Help Me? (2011)

## Rujukan
Krangkungan

**Krangkungan** (*Ipomoea carnea*) ya iku salah siji spésiès saka génus Ipomoea kang asring tinemu ing sawah. Tuwuhan iki duwèni godhong wangun ati warna ijo, dawané 15–23&nbsp;cm. Tuwuhan iki gampang tindandur kanthi stèk utawa isiné. Isiné ngandhut racun kang bebayani tumrapé sato kéwan, lan tinemu uga ing godhongé.
Watangé bisa digunakaké dadi kertas, lan duwé pigunan dadi obat kan identik marang marsilin lan antikonvulsan.
Tuwuhan iki asalé saka Amérika tropis (kolombia, Kostarika, Guatemala). Kembangé wujud trompèt warna ungu nom, putih, utawa putih semu jambon. Tuwuhan iki isih sadulur cedhak saka kangkung. Watangé nggronggong, empuk tanpa kayu, lan nlutuh.
## Jeneng liya 
Tuwuhan iki duwé sebutan kang akèh, antarané: *dolop, dolob, doblop, tongkèng, jaka tawa, krangkong, kangkung tirta, kangkung kirta, keyangkong, wangkong, kerangkon, krangkongan, solor kangkung, kangkung sabrang, klemot, lung landa, lung mantang, sabrang, kotong, dlemot, plumpungan, klorak, corongan, tropongan, manthang, ulok-ulok, uluk-uluk, tapèl walèt, samblah, plok-plik, telan, klongkong, slodhah, lomanthang, lodhah,* lan *kembang tablo*.

## Rujukan
Rampage: President Down

***Rampage: President Down*** punika pilemm sekuel saking Amérikah Sarékat ingkang kadamel taun 2016. Filem punika dipunsutradarani Uwe Boll, dhedhasar skénario anggitanipun piyambak sesarengan Brendan Fletcher. Kalih filem sekuel sadèrèngipun sesirah *Rampage: Capital Punishment* (2014) kalajengaken filem damelan taun 2009 sesirah*Rampage*. Tiga filem punika sedayanipun awujud pakaryan pangarahan Uwe Boll, sadèrèngipun piyambakipun pensiun ing taun 2016.

## Lampahan 
Tigang taun sasampunipun pangulandara raja pati kaping kalih ing salebetipun stasiyun tivi ing Washington D.C. (sasampunipun pamanggih pulisi lan para wargi bilih piyambakipun sampun pejah awit saking ketaman bom ingkang mbledhos), Bill Williamson wangsul saking pandhelikanipun, kanthi nyepeng senjata senjata laras dawa ingkang adatipun dipun-ngginakaken déning para pambedhil jitu, mejahi Présidhèn Amérikah Sarékat, kalebet Wakil Présidhèn lan Mantri Pertahanan.

Sinambi ndhelik ing salebetipun kabin, mboten tebih saking alas, salajengipun Bill maido pamangku praja, nyawisaken satunggalipun serangan pungkasan amrih saget pejah minangka martir. Ing pungkasan cariyos, Bill mejahi lusinan pulisi ingkang nggruduk pandhelikanipun ing ngalas, nanging sasampunipun Bill kasil mejahi sedaya pulisi punika, Bill malah pejah awit saking ketaton kathah sanget wonten salebetipun payudan. Éwasemanten, pawartos pejahipun Bill malah adamel ruwet saindhengipun nagari.

## Ingkang maragani 
* Brendan Fletcher-Bill Williamson
* Bruce Blain-Homeless Man
* Loreta Walsh-Presenter berita WK7 #1
* Zain Meghji-Presenter berita WK7 #2
* Steve Baran-Agen FBI James Molokai
* Ryan McDonnel-Agen FBI Jones
* Scott Patey-Agen FBI Murray
* Crystal Lowe-Kekasih Bill
* Anthony Roger-Agen FBI

## Rujukan 
## Pranala njawi 
*
After the Storm (film 2016)

inggih punika filem sandhiwara kulawarga saking Jepang ingkang kadamel taun 2016. Filem punika dipunsutradarani lan kaanggit skénarionipun déning Hirokazu Koreeda. Ingkang maragani filem punika antawisipun Hiroshi Abe, Kirin Kiki, Satomi Kobayashi, Isao Hashizume, Sosuke Ikematsu, Lily Franky, lan Yōko Maki. *After the Storm* kaping pisan dipun-giyaraken wonten adicara Un Certain Regard pahargyan Festival Film Cannes ing taun 2016. Salajengipun, filem punika dipunbabar kanggé sagung pamirsa Jepang surya 21 Mèi 2016. Rikala panggiyaran ing dinten Setu dalu, filem ingkang pendamelanipun kawiwitan ing wulan Désèmber 2015, punika mlebet urutan kaping gangsal *box office* Jepang, kanthi dirawuhi para pamirsa ngancik 89,510.9,510 tiyang. Wonten ing kaca pambiji Rotten Tomatoes, filem punika saget katampi déning 19 juru kritik, kanthi biji 8.1 dumugi 10.

## Sing maragani 
* Hiroshi Abe-Ryota Shinoda
* Yōko Maki-Kyoko Shiraishi
* Taiyô Yoshizawa-Shingo Shiraishi
* Kirin Kiki-Yoshiko Shinoda
* Satomi Kobayashi-Chinatsu
* Sosuke Ikematsu
* Lily Franky
* Isao Hashizume

## Bebungah 
## Rujukan 
## Pranala njawi 
* 
*
Kumbang koksi

**Kumbang koksi** salah siji kéwan gegremet saka ordo Coleoptera. Kumbang iki gampang dikenali saka wujudé kang bunder cilik, geger kang manéka warna lan sawatara jinis duwèni trutul. Ing nagara Eropah karan *ladybird* utawa *ladybug*.
Wong awam nyebut kéwan iki kalebu kepik amarga suwiwiné kang atos, sanajan panyebutan iki kurang trep amarga kéwan iki dudu golongané bangsa kepik (Hempitera).
Gegremet iki dadi kancané wong tani amarga mangani gegremet liya kang dadi ama tumrap tuwuhan, sanajan uga ana jinis kumbang koksi kang uga dadi ama.
Kumbang iki tinemu ing saubenging donya, mligi ing daérah kang sumadya pangan. Cacah spésièsé watara 5.000 lan kang gedhé dhéwé dawané ora nganti 1&nbsp;cm..
## Rujukan
Upah-upah

**Upah-upah** (diarani **upa-upa** ing basa Mandailing) ya iku adat tradisi kang ana ning masarakat Melayu lan Mandailing, Kabupatén Rokan Hulu, Provinsi Riau. Tradisi iki kegolong tradisi kan unik sebab ana ning rong kabudayan. Nanging ning artikel kien bakal dijelasi upah-upah kang ana ning budaya Melayu. Baka dideleng tujuan sing kegiyatané upah-upah laka kaitané karo makna tembung *upah* ning basa Indonésia.

Ning basa Melayu Rokan uga ning Mandailing bisa ditegesi minangka kegiyatan kanggo mbaliknang rasa sumanget ning awaké wong. Praktik upah-upah ya iku wong-wong ngupai tembung-tembung kang maknaé sumanget lan nasihat. Syarta-syarat kanggo tradisi iki ya iku sega putih atawa sega kunyit, endhog ayam rebus, ati ayam atawa ayam panggang, daging wedus, lan bahan-bahan sejené kang ditari ning pinggan. Barang-barang mau ditaro ning arepan wong kang arep diupah-upah atawa diangkat ning dhuwur endasé.

Upah-upah biasaé diselingi karo kenduren cilik atawa gedé lan ana doa slamet.

## Jenisé upah-upah 
Tradisi iki duwé jinis kang bisa dibagi papat:
# *Upah-upah hajat tercapai* ya iku upah-upah kang dilakonang minangka rasa sukur lantaran hajaté wis olih. Misalé kanggo kulawarga kang nembé baé lairan bayi sebab kulawarga iku wis lawas nemen ora duwé bayi.
# *Upah-upah sembuh sakit* ya iku upah-upah kang dilakonang minangka rasa sukur lantaran kang diarep-arep lan panjaluké supaya waras wis kewujud. Upah-upah iki dilakona karo wong kang waras sing gering mau.
# *Upah-upah selamat* ya iku upah-upah kang dilakonang minangka rasa sukur lantaran slamet sing blai atawa malapetaka. Misalé upah-upah kanggo wong kang slamet sing kintir ning kali.
# Upah-upah mirunggan ya iku upah-upah kang dilakonang nalika wong ngeliwati fase urip. Misalé wong disunat, kawinan, atawa dilantik mangku kalungguhan.

## Rujukan
The Whole Truth (filem 2016)

***The Whole Truth*** inggih punika filem sandhiwara thriller saking Amérikah Sarékat ingkang kadamel taun 2016. Filem punika dipunsutradarani Courtney Hunt, dhedhasar skénario anggitanipun Nicholas Kazan. Ingkang maragani filem punika antawisipun Keanu Reeves, Gabriel Basso, Gugu Mbatha-Raw, Renée Zellweger, lan Jim Belushi. Pandamelan gambar filem punika kawiwitan ing surya 7 Juli 2014. *The Whole Truth* dipunbabar sesarengan kanggé para pamirsa ing surya 21 Oktober 2016.

## Lampahan 
Setunggalipun nèm-nèman yuswa 17 taun, Mike Lassiter, kénging prakawis kriminal lan nglampahi sidhang ing pangadilan kanthi ditujah sampun mejahi ramanipun piyambak. Wonten ing pangadilan, piyambakipun kairing déning satunggalipun pekelur kang asma Richard Ramsay. Nanging majlis hakim mboten ngukum Mike Lassiter awit saking mboten wontenipun bukti ingkang saget ngarahaken bilih piyambakipun punika ingkang tumindak. Sedaya seksi ingkang dipunrawuhaken sami paring pratélan palsu awit saking mboten sagah ndhèrèk langkung mlebet wonten prakawis punika. Para hakim, pamirsa, seksi, yuri, lan sedayanipun sami bingung amarga Mike langkung kathah kèndel nalika para hakim lan jeksa mundhut katrangan saking piyambakipun.

Ing pérangan sanès kacariyosaken bilih Mike, ibunipun, lan ramanipun punika kalebet kulawargi ingkang tebih saking karahayon. Ramanipun, Boone Lassiter, asring tumindak kasar dhumateng Mike utawi dhumateng ibunipun.

Ing pungkasan cariyos, Mike nuduhaken sunggingan orèt-orètan tangan wonten dluwang dhumateng Richard Ramseay. Nalika Richard nyuwun pirsa punika sunggingan punapa, Mike mangsuli bilih punika sunggingan jam asta kagunganipun Richard ingkang kapirsan wonten sangandhapipun patileman ramanipun. Pungkasanipun Richard kewelèh bilih sajatosipun piyambakipun punika ingkang mejahi ramanipun Mike awit saking kasarujukan ibunipun Mike. Richard ugi kababar, pranyata wonten sesambetan ndhelik kaliyan ibunipun Mike.

## Ingkang maragani 
* Keanu Reeves
* Renée Zellweger
* Gugu Mbatha-Raw 
* Gabriel Basso
* Jim Belushi
* Jim Klock
* Sean Bridgers 
* Christopher Berry

## Latar wingking 
Wiwitanipun Daniel Craig badhé katetepaken maragani filem punika wulan Januari 2014, nanging ing wulan April, sadèrèngipun pandamelan kawiwitan ing New Orleans, Louisiana piyambakipun mratélakaken lèngsèr saking proyek punika, awit saking alesan ingkang dèrèng cetha. Craig salajengipun dipun-gantos déning Keanu Reeves ing wulan Juni.

Ing surya 10 Juli 2014, Jim Belushi katetepaken maragani filem punika minangka ramanipun Mike, lan Zellweger badhé maragani minangka ibu. Ing surya 12 Agustus, Jim Klock ugi kalebetaken maragani minangka jeksa.

## Rujukan 
## Pranala njawi 
* 
*
Andrea Arnold

**Andrea Arnold**, OBE (lair 5 April 1961) inggih punika salah satunggalipun pandamel filem lan tilas juru paraga saking nagari Inggris. Namanipun misuwur lumantar kiprahipun ing jagat filem, ingkang naté nampi bebungah saking Academy Award lumantar filem cekak pakaryanipun. Filem punika asesirah *Wasp* ingkang kadamel ing taun 2005.  Andrea salajengipun ndamel filem biyoskup lan filem televisi kalebet *Red Road*, *Fish Tank* lan *American Honey*, ingkang sedayanipun kasil nglumantaraken piyambakipun nampi pangajiJury Prize ing pahargyan Festival Film Cannes. Ingkang paling énggal, piyambakipun ngayahi jejibahan minangka sutradara filem tigang èpisode ingkang kasil nampi bebungah saking Emmy Award, sesirah *Transparent*.

Minangka prawan nèm, piyambakipun nganggit cariyos-cariyos peteng ingkang ngandhut lelampahan manungsa. Ing salebetipun pawicaran, Arnold nendika babagan nalika piyambakipun taksih yuswa 20 taun, nyerat lampahan sandhiwara kaping pisan ingkang nyariyosaken prakawis batur tukon-batur tukon.. Arnold medal saking sekolahipun yuswa 16 taun, nalika piyambakipun ngremeni dados juru paraga.

## Pakaryan 
### Film 
### Televisi 
## Bebungah 
* 2005 Academy Award for Best Live Action Short Film – *Wasp*
* 2006 Jury Prize at Cannes – *Red Road*
* 2007 BAFTA Award for Outstanding Debut by a British Writer, Director or Producer – *Red Road*
* 2009 British Independent Film Award for Best Director of a British Independent Film – *Fish Tank*
* 2009 Jury Prize at Cannes – *Fish Tank*
* 2010 BAFTA Award for Outstanding British Film – *Fish Tank*
* 2011 Officer of the Order of the British Empire
* 2012 FIPRESCI Prize at International Istanbul Film Festival – *Wuthering Heights*
* 2013 New York Film Festival Filmmaker in Residence
* 2015 Honorary Doctorate of Letters from the University of Sussex
* 2015 Masterclass Lecturer at Falmouth University
* 2016 Jury Prize at Cannes – *American Honey*

## Wacan sanèsipun 
* Director Leaps From Shorts to Longing, The New York Times 1 April 2007
* Dark depths of Andrea Arnold's Wuthering Heights The Telegraph 5 Nov 2011
* Film: Andrea Arnold interview The Scotsman 28 August 2009
* Arnold, "I Wish Cinema Could Be Braver" The Telegraph 28 August 2009

## Rujukan 
## Pranala njawi 
* 
* Cannes director urges CCTV debate, BBC News Online, 20 May 2006
* 'I like darkness', *The Guardian*, 18 October 2006
* Cannes Film Festival, Andrea Arnold
* Wuthering Heights Trailer YouTube
* WASP Trailer- Youtube
Universitas Versailles

**Universitas Versailles** (), iku sawijining perguruan tinggi utawa pawiyatan luhur riset kang papané ana ing Versailles, Prancis.
Universitas mulang ngèlmu, teknologi, medicine, ékonomi, pulitik, basa lan Kosmetik.
Universitas iki terusan ditingkat antarané paling apik ing donya.

## Rujukan 
## Pranala njaba 
*  Situs web resmi
Kim Myeong-sun

**Kim Myeong-sun** (, Hanja: 金明淳) () inggih punika salah satunggalipun sastrawati saking Koréa. Namanipun misuwur lumantar pakaryanipun awujud geguritan lan novèl ingkang dipunbabar ing wiwitan abad kaping 20.

## Latar wingking 
Kim Myeong-sun, ingkang gadhah asma seratan **Tansil** (탄실;彈實) lan **Mangyangcho** (망양초;望洋草) lair ing Pyongyang taun 1896. Kim mlebet Sekolah Wanita Chinmyeong ing Seoul taun1908 lan nglampahi sedaya kanthi saé, namung piyambakipun tansah dados nyèk-nyèkan réncang-réncangipun amargi latar wingking kaluwargi ibu kuwalonipun (Ibu Kim punika gisaeng). Kim medal saking sekolahanipun taun 1911 lan ing taun 1913 bidhal dhumateng Tokyo saperlu sinau wonten ing Sekolah Wanita Kojimachi. Piyambakipun mboten ngrampungaken sekolah ing mriku, nanging wangsul malih dhumateng Koréa saperlu nampi gelar ing Sekolah Wanita Sungmyeon. Ing taun 1919 Kim Myeong-sun mlebet Creation, bebrayan sastra kapisan ing Koréa ingkang dipun-yasa déning Kim Dong-in lan mahasiswa Koréa sanèsipun ing Tokyo. Piyambakipun naté nglampahi padamelan minangka juru warta *Maeil Shinmun*. Kim wiwit mbabar geguritanipun taun 1921, lan piyambakipun nyambut damel ing gedhong biyoskup taun 1927 dumugi 1930. Kim naté nandang prakawis ardhana lan nandhang sakit jiwa dumugi sédanipun. Sapérang sumber nyebataken bilih sakitipun punika amargi sesambetan katresnan.

## Pakaryan 
Kim Myeong-sun miwiti kiprahipun ing taun 1917 ing kalawarta ingkang kabesut déning Choe Nam-seon, *Pemuda* (*Jeongchun*), kanthi novèl sesirah *Uimun-ui sonyeo*, utawi *Gadis yang meragukan*. Piyambakipun misuwur lumantar pakaryanipun ingkang kababar taun 1921 sesirah *Chilmyeonjo* (*Kalkun*), ingkang kababar déning kalawarta *Enlightenment* (개벽). Salajengipun Kim mbabar pakaryan dumugi pungkasan taun 1925. Boten kathah tiyang ingkang mangertos pedamelanipun, kados ta cathetanipun Kim Yung-Hee, para ilmuwan dèrèng nyinaoni lan wekdal punika "nyobi pados kawruh pakaryan-pakaryanipun ingkang ical supados saget mbiji kanthi prayogi salebetipun garis katurunan panyerat fiksi wanita Koréa modern."

## Pakaryan ing pertalan 
* *A Girl of Mystery*, di **Questioning Minds**

## Pakaryan ing basa Koréa 
* *Dubious Girl* (*Uimun-ui sonyeo* 1917)
* *Turkey* (*Chilmyeonjo* 1921)
* *When I Look Back* (*Dolabol ttae* 1924)
* *Tansil and Juyeong* (*Tansil-i wa juyeong-i* 1924)
* *The Vault of Heaven* (*Changgung* 1925)
* *The Guest* (*Sonnim* 1926)
* *I Love* (*Na-neun saranghanda* 1926)
* *Like a Stranger* (*Moreu-neun saramgati* 1929)

## Ugi pirsani 
* Sastra Koréa
* Pratélan topik yang berhubungan dengan Koréa
* Pratélan penyair bahasa Koréa
* Pratélan penulis wanita Koréa

## Rujukan 
## Pranala njawi 
* 
* 
* 
* Kim Myong-sun  
* 잊혀진 작고문인을 다시 보다 중앙일보 2009.01.14 
* [성의 갈등과 상실을 민족사랑으로 승화시킨 여류문인](http://www.womenshistory.re.kr:7070/servlet/main.ControlServlet김탄실(1896-?)) 
* The 'Modern' Japanese (and Korean) Taisho Woman 
* Kim Myong-sun:Translation by Don Mee Choi
Frivolous Wife

***Frivolous Wife*** inggih punika filem sandhiwara romantis kumedhi saking Koréa Kidul ingkang kadamel taun 2008. Filem punika dipunsutradarani Lim Won-kook, dhedhasar skénario anggitanipun Park Yeon-seon, dipunangkat saking novèl anggitanipun William Shakespeare sesirah *The Taming of the Shrew*. Filem punika dipunbabar kanthi sesarengan ing surya 22 Mèi 2008 déning Lotte Entertainment, lan kasil ngrawuhaken pamirsa cacahipun 31,236.

## Lampahan 
Cheon Yeon-soo inggih punika satunggalipun tiyang èstri ingkang saèstu ayu, mahasiswi ingkang judhes ing pawiyatanipun. Tiyang sepuhipun dumadakan dados milioner ing wekdal satunggal dalu. Piyambakipun dipunmong déning satunggalipun tiyang ingkang tansah ngudang-ngudang, saéngga dumugi diwasa piyambakipun taksih aleman kemawon. Yeon-soo dipun-ngginakaken kanggé nggaèt priya pundi kemawon ingkang dipunremeni, nanging piyambakipun namung tresna dhumateng priya ingkang kapribadhènipun kosok wangsul kaliyan piyambakipun, inggih punika Lee Jeong-do ingkang lembah manah lan kagokan. Jeong-do punia salah satunggalipun wayah saking kulawarga ingkang tansah ngugemi tradhisi, lan Yeon-soo ngupados amrih saget nyawiji dados wanita ingkang prayogi, saéngga mangkih mara tuanipun saget nampi. Kepara Yeon-soo dèrèng pirsa bilih kulawarganipun Jeong-do punika sajatosipun tokoh ingkang misuwur.

## Ingkang maragani 
* Park Jung-ah-Cheon Yeon-soo
* Park Jin-woo-Lee Jeong-do
* Jang Min-ho-Grandfather
* Lee Won-jong-Yeon-soo's father
* Jo Sang-gook-Head of the family
* Yang Geum-seok-Aunt-in-law
* Lee Il-hwa-Aunt-in-law
* Lee Il-jae-Na Dae-jin
* Lee Sang-hoon-In-seok
* Kim Tae-ho-Bong-doo
* Son Ji-won-Ji-won
* Choi Yoon-jung-Tyrannical teacher
* Choi Jae-ho-Hypnotist
* Kim Hyeon-ki
* Kim Jong-seok
* Kim Neul-mae

## Rujukan 
## Pranala njawi 
*  
* 
* 
*
The Net (filem)

***The Net*** inggih punika filem siber laga saking Amérikah Sarékat ingkang kadamel taun 1995. Filem punika dipunsutradarani Irwin Winkler, dhedhasar skénario anggitanipun John Brancato lan Michael Ferris. Para jugu paraga ingkang dipunpracaya maragani filem punika antawisipun Sandra Bullock, Jeremy Northam, lan Dennis Miller. *The Net* dipunbabar ing surya 28 Juli 1995 déning Columbia Pictures.

## Ingkang maragani 
* Sandra Bullock minangka Angela Bennett
* Jeremy Northam minangka Jack Devlin
* Dennis Miller minangka Dr. Alan Champion
* Diane Baker minangka Mrs. Bennett
* Wendy Gazelle minangka Ruth Marx
* Ken Howard minangka Michael Bergstrom
* Ray McKinnon minangka Dale Hessman
* Robert Gossett minangka Ben Phillips
* Wren T. Brown minangka Trooper

## Prodhuksi 
Pada Oktober 1994, Bullock menyatakan kesediaannya terlibat dalam produksi film *The Net* yang dikerjakan pertengahan Januari sampai dengan 10 April 1995. Prosès produksi *The Net* dilaksanakan di San Francisco's Moscone Center dan Macworld pada 5 January 1995, dilanjutkan di Washington, D.C. pada April 1995, kanthi kasil ngempalaken arta dumugi $110,627,965.

Filem punika naté dipungiyaraken sinambungan kanthi sesirah ingkang sami wonten stasiyun televisi, ingkang dipunsengkuyung déning juru paraga Brooke Langton minangka Angela Bennett. Setunggalipun filem candhakan kanthi sesirah *The Net 2.0*, dipunparagani Nikki DeLoach minangka Hope Cassidy lan dipunsutradarani Charles Winkler, putera saking Irwin Winkler, ingkang dipunbabar awujud vidio ing taun 2006.

## Rujukan 

## Pranala njawi 
*   at the Internet Movie Database
* *The Net* at AllMovie
* *The Net* at Rotten Tomatoes
* *The Net* at Box Office Mojo
* Wired.com
I Saw the Light (filem)

***I Saw the Light*** inggih punika filem biografi saking Amérikah Sarékat ingkang kadamel taun 2015. Filem punika dipunsutradarani Marc Abraham. Piyambakipun ugi ngrangkep minangka juru damel lan panganggit skénario. Ingkang maragani filem punika antawisipun Tom Hiddleston minangka juru musik country legendaris Hank Williams dan Elizabeth Olsen minangka sémahipun ingkang kapisan, Audrey Williams. Filem punika dipunangkat saking buku kanthi sesirah *Hank Williams: The Biography* anggitanipun Colin Escott, George Merritt, lan William (Bill) MacEwen. *I Saw the Light* pikantuk pangurmatan dipunbabar kaping pisan wonten adicara Special Presentations pahargyan Toronto International Film Festival taun 2015. Filem punika kagolong ing sandhiwara biografi ingkang nyariyosaken babagan gesangipun pangripta lagu *country* lan blues, Williams, ingkang misuwur lan dados panceripun para juru musik sanèsipun. Sesirah filem punika kapundhut saking salah satunggalipun lagu ingkang dipunripta lan dipuntingalaken déning Williams. *I Saw the Light* kababar ing surya 25 Maret 2016, déning Sony Pictures Classics.

## Ingkang maragani 
* Tom Hiddleston-Hank Williams
* Elizabeth Olsen-Audrey Sheppard Williams
* Cherry Jones-Lillie Skipper Williams
* Maddie Hasson-Billie Jean
* Wrenn Schmidt-Bobbie Jett
* David Krumholtz-James Dolan
* Josh Pais-Dore Schary
* Michael Rinne-Lum York
* Joshua Brady-Sammy Pruett
* Fred Parker Jr.-Faron Young
* Rob Boltin-Frank Walker

## Latar wingking 
Sutradara Marc Abraham miwiti ngembangken filem punika awit taun 2009 dhedhasar skénario anggitanipun piyambak. Ing wulan Juni 2014,  prodhuser ngurus hak panggiyaran Williams kanggé filem punika sasampunipun ngawontenaken parembagan kaliyan Sony ATV. Aaron L. Gilbert sesarengan Bron Studios badhé ndamel filem punika, sayuk karya kaliyan perusahaann kagunganipun Brett Ratner, RatPac Entertainment, G. Marq Roswell lan Abraham. Ing surya 12 Juni 2014, juru paraga saking Inggris, Tom Hiddleston ingkang katetepaken maragani Hank Williams, mbabar poto sariranipun ing Twitter, ngagem rasukan ingkang naté dipunagem déning Williams kanthi katrangan sesirah filem punika.

Hiddleston badhé ngidungaken lagu anggitanipun wonten filem, lumantar cara bebasanipun Williams. Minangkani nyawisaken sedayanipun, Hiddleston nglampahi gladhèn kaliyan Rodney Crowell. Ing wulan Juli 2014, Crowell kacathet minangka juru damel palaksana iringan musik kanggé filem punika, sawatawis Carter Little, ingkang naté makarya kaliyan Black Keys ing filem *The Man With the Iron Fists*, kajibah dados pangeguh babagan musik.

Ing pahargyan Wheatland Music Festival 2014, Hiddleston nampilaken lelagon *Move It on Over* lan *Jambalaya (On the Bayou)*, minangkani nepangaken filem punika dhumateng sagung pamirsa.

## Pambabaran 
Filem punika sajatosipun badhé dipunbabar ing surya 27 November 2015, déning Sony Pictures Classics. Nanging ing surya 16 Oktober 16, wanci pambabaran punika dipunéwahi dados 25 Maret 2016.

## Rujukan 
## Pranala njawi 
* 
* 
*
One Night (filem 2012)

***One Night*** (), ugi misuwur kanthi sesirah ***38 Witnesses***, inggih punika filem sandhiwara saking Bèlgi-Perancis ingkang kadamel taun 2012. Filem punika dipunsutradarani Lucas Belvaux. Piyambakipun ugi ngrangkep minangka panyerat skénario, dipunangkat saking novèl anggitanipun Didier Decoin sesirah *Est-ce ainsi que les femmes meurent?*. Para jugu paraga ingkang kapracaya maragani filem punika antawisipun Yvan Attal minangka Pierre Morvand, Sophie Quinton minangka Louise Morvand, Nicole Garcia minangka Sylvie Loriot, lan François Feroleto minangka Léonard. *One Night* dipun-giyaraken kaping pisan ing surya 30 Januari 2012, nalika pahargyan International Film Festival Rotterdam lan mlebet nominasi kanggé Magritte Awards, sarta kasil menang lan nampi bebungah lumantar kategori Skénario Paling Sae.

## Lampahan 
Rikala Louise Morvand wangsul saking Tiongkok saperlu nglampahi bisnis, piyambakipun mirsani bilih wonten ing kutha kelairanipun sampun dumados kadurjanan. Setunggalipun wanita sampun dipejahi wonten margi caket griyanipun Louise. Lajeng Louise duka lan nyuwun supados pulisi énggal-énggal pados sisik melik tumrap prakawis punika kanthi prayogi, sinaosa sapérang warga kepara malah mboten patos nggelapé dhumateng prakawis raja pati punika.

## Ingkang maragani 
* Yvan Attal-Pierre Morvand
* Sophie Quinton-Louise Morvand
* Nicole Garcia-Sylvie Loriot
* François Feroleto-Léonard
* Natacha Régnier-Anne
* Patrick Descamps-Petrini
* Didier Sandre-Lacourt
* Pierre Rochefort pulisi nèm

## Rujukan 
## Pranala njawi 
*
I Love NY (filem 2015)

***I Love NY***, ingkang ugi misuwur kanthi sesirah ***I Love New Year***, inggih punika filem sandhiwara romantis kumedhi saking India ingkang kadamel taun 2015. Filem punika dipunsutradarani Radhika Rao lan Vinay Sapru. Ingkang maragani filem punika antawisipun Sunny Deol  lan Kangana Ranaut minangka paraga baku. Filem punika dipundamel déning Bhushan Kumar lan Krishan Kumar lumantar perusahaan Super Cassettes Industries Ltd. Pamundhutan gambar filem punika kathahipun ngginakaken papan panggènan wonten ing Mumbai, New York City, lan Bangkok. Filem punika sajatosipun dipunangkat saking filem sandhiwara Ruslan kanthi sesirah *The Irony of Fate* (1976). Sasampunipun nglangkungi sapérang alangan, pungkasanipun filem punika dipunbabar ing surya 10 Juli 2015.

## Ingkang maragani 
* Sunny Deol-Randhir Singh
* Kangana Ranaut-Tikku Verma
* Tannishtha Chatterjee-Riya
* Prem Chopra-Randhir's Father
* Reema Lagoo
* Navin Chowdhary-Ishaan
* Maya Alagh
* Manoj Joshi
* Jiten Mukhi
* Virag Mishra

## Latar wingking 
Ing taun 2011 sutradara Radhika Rao lan Vinay Sapru paring kawigatosan bilih piyambakipun kekalih saweg miwiti pakaryan filem kanthi sesirah *I Love New Year*. Filem punika, wiwitanipun badhé dipunparing sesirah *Happy New Year*, nanging amargi Shahrukh Khan sampun ngginakaken sesirah ingkang sami, pramila dipun-gantos. Paraga priya Sunny Deol lan Kangana Ranaut kadhapuk maragani filem punika, sesarengan Ranaut ingkang mratélakaken bilih piyambakipun nglampahi gladhèn langkung saking satunggal wulan saperlu nglemesaken bebasan paragan. Pandamelan filem punika ditindakaken ing mangsa katiga taun 2011 wonten ing di ilmalaya Studios Mumbai, kanthi jejer pungkasan ingkang kapundhut ing New York City.

Sasampunipun dipunbabar, filem punika kasil ngempalaken arta dumugi , kanthi wragad .

## Ugi pirsani 
* *The Irony of Fate*, filem aslinipun saking Soviet.

## Rujukan 
## Pranala njawi 
* 
*I Love NewYork